આશરે ૭૦ હજારે એક બાળક બ્લેડર એક્સટ્રોફી સાથે જન્મે છે. આવા બાળકોની જેટલી નાની ઉંમરે સર્જરી કરવામાં આવે એટલું સારું પરિણામ મળી શકે છે. આ રેર પ્રકારની અવસ્થા છે જે થવા પાછળ હજુ કોઈ નક્કર કારણ જણાયું નથી. બાળકીની માતા રાબીયા અમનઉલ્લાએ કહ્યું કે, જન્મજાત ખોડ સાથે જન્મેલી બાળકીની પિડા અમે જોઈ શકતા ન હતા. ઢાકામાં તેની સર્જરી કરાવી હતી પણ તે નિષ્ફળ ગઈ હતી. ઢાકાના ડૉક્ટરો અમદાવાદ સિવિલ હોસ્પિટલ વિશે જાણતા હતા તેમણે અમારો અહીં સંપર્ક કરાવી આપ્યો હતો. અહીંના ડૉક્ટરોએ રિપોર્ટ જોયા બાદ તરત અપૉઇન્ટમેન્ટ આપી હતી.